open-index/open-wikipedia-markdown huggingface dataset:
மெடிநெத் அபு மன்னர்கள் பட்டியல்

**மெடிநெத் அபு மன்னர்கள் பட்டியல்**, பண்டைய எகிப்தின்  நைல் நதியின் மேற்கு கரையில் உள்ள அல்-உக்சுர் நகரத்திற்கு அருகே உள்ள மெடிநெத் அபு எனுமிடத்தில் உள்ள மெடிநெத் அபு கோயில் சுவரில் புது எகிப்து இராச்சியத்தின் 9 மன்னர்கள் பெயர்கள் குறுங்கல்வெட்டுகளில் செதுக்கப்பட்டுள்ளது.

புது எகிப்திய இராச்சியத்தை ஆண்ட எகிப்தின் இருபதாம் வம்சத்தின் இரண்டாம் பார்வோன் மூன்றாம் ராமேசஸ் ஆட்சிக் காலத்தில்  (கிமு 1186 - கிமு 1155) புது எகிப்திய இராச்சியத்தை ஆண்ட மன்னர்கள் பட்டியலை கல்வெட்டில் செதுக்கி வைக்கப்பட்டது.

மன்னர் இரண்டாம் ராமேசஸ் என்பவர் முதல் வமச மன்னர்கள் முதல் பத்தொன்பதாம் வம்ச மன்னர்களின் பெயர்களை துரின் மன்னர்கள் பட்டியல், அபிதோஸ் மன்னர்கள் பட்டியல் மற்றும் கர்னாக் மன்னர்கள் பட்டியல்களை கற்பலகையில்  குறுங்கல்வெட்டுகளிலும், பாபிரஸ் காகிதத்திலும் குறித்துள்ளார்.

மெடிநெத் அபு மன்னர்கள் பட்டியல் கல்வெட்டில், மன்னர்  மூன்றாம் ராமேசஸ், மின் கடவுளுக்கான எகிபதியத் திருவிழாவின் போது முன்னின்று செல்வது போன்று காட்சிப்படுத்தப்பட்டுள்ளது. 16 குறுங்கல்வெட்டுகளில் புது எகிப்திய இராச்சியத்தின் ஒன்பது மன்னர்களின் பெயர்கள் மட்டும் இடம் பெற்றுள்ளது. 

மெடிநெத் அபு மன்னர்கள் பட்டியல் கல்வெட்டு முதலில் 1845-இல் ஜீன்-பிரான்காய்ஸ் சாம்போல்லியன் என்பவரால் வெளியிடப்பட்டப்பட்டது.பின்னர் நான்கு ஆண்டுகள் கழித்து கார்ல் ரிச்ச்சர்டு லெப்சியஸ் என்பவர்  இப்பட்டியலை காட்சிப்படுத்தினார். 

## பட்டியலில் குறிப்பிட்ட மன்னர்களின் பெயர்
இப்பெயர் பலகையில் இரண்டு பகுதிகளாகக் கொண்டது. இடது புறம்  ஏழு மூத்த பார்வோன்களை ஊர்வலமாக அழைத்துச் செல்லப்படுகின்றனர். வலது புறத்தில் ஒன்பது மன்னர்கள் நடந்து செல்கின்றனர்.

## இதனையும் காண்க
* துரின் மன்னர்கள் பட்டியல்
*  அபிதோஸ் மன்னர்கள் பட்டியல்
* கர்னாக் மன்னர்கள் பட்டியல்
* மெடிநெத் அபு
* மெடிநெத் அபு கோயில்
* பண்டைய எகிப்திய அரசமரபுகள்

## மேற்கோள்கள்


## ஆதார நூற்பட்டியல்
* Jean François Champollion:  *Monuments de l'Égypte et de la Nubie*, Vol. III, plates 213-214 (Paris: 1845)
* Carl Richard Lepsius:  *Denkmaeler aus Aegypten und Aethiopien*, III, plates 212-213, (Berlin: 1849)
* The Epigraphic Survey: *Medinet Habu: Volume IV*, OIP 51, Plates 203-207 (Chicago: 1940)
* Kenneth A. Kitchen: *Ramesside Inscriptions*, Vol V, pp.&nbsp;205:12-13; 209:11-12 (Oxford: 1983)

பகுப்பு:எகிப்திய மன்னர்கள்
பகுப்பு:எகிப்தின் வரலாறு
பகுப்பு:பண்டைய எகிப்து
வலியபறம்பா

thumb| மடக்கல் தீவிலிருந்து வலியாபறம்பாவை இணைக்கும் இடிந்த தொங்கு பாலம்.
thumb| வலியாபறம்பா கடற்கரை சூரிய அஸ்தமனம்
**வலியபறம்பா** (*Valiyaparamba*) என்பது இந்தியாவின் கேரள மாநிலத்தின், காசர்கோடு மாவட்டத்தில் உள்ள கடலோர தீவு ஆகும். 

## அமைவிடம்
வாலியபறம்பாவை முதன்மை நிலப்பரப்பிலிருந்து  காவ்வாய் காயல் என்ற நீர்பகுதி பிரிக்கிறது. வலியபறம்பாவானது    செருவதூருக்கு  தென்மேற்கே ஐந்து கிலோமீட்டர் (3.1 மைல்) தொலைவிலும், வட கேரளத்தின் காசர்கோடு பெக்கலில் இருந்து சுமார் 30 கிலோமீட்டர் (19 மைல்) தொலைவிலும் அமைந்துள்ளது.   இந்தத் தீவு சுமார்    பரப்பளவு கொண்டது.  1991 மக்கள் கணக்கெடுப்பின்படி இங்கு 11,917 மக்கள் தொகை இருந்தது. தீவின் முக்கிய வருவாய் ஆதாரமாக வேளாண்மையும், மீன்பிடித்தலும் ஆகும்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2020)">மேற்கோள் தேவை</span>]]* &#x5D;

## நிலவியல்
வாலியபறம்பா காயலுக்கு நான்கு ஆறுகளின் வழியாக நீர் வந்து சேர்கிறது. இந்த காயலில் ஏராளமான சிறிய தீவுகள் உள்ளன. முதன்மை நிலப்பகுதியிலிருந்து பிரிக்கப்பட்ட ஒரு நிலப்பரப்பான வலியாபறம்பா, மாவட்டத்தின் குறிப்பிடத்தக்க மீன்பிடி மையமாக உள்ளது. கடலை ஒட்டி பேக்கால் கோட்டை உள்ளது. இந்த தீவின் வழியாக ஒரு தேசிய நீர்வழி பாதை  செல்கிறது. 

## கல்வி
இந்தத் தீவில் ஏழு தொடக்கப் பள்ளிகள், ஒரு உயர்நிலைப் பள்ளி, ஒரு மேல்நிலைப் பள்ளி ஆகியன உள்ளன. 

## போக்குவரத்து
தீவுக்கு முதன்மை நிலப்பகுதியிலிருந்து  செல்ல படகு மூலமாகவோ, மாவில கடப்புரம் பாலத்தின் வழியாகவோ செல்லலாம். 

* அருகிலுள்ள தொடருந்து நிலையம்: கோழிக்கோடு- மங்களூர் பாதையில் உள்ள செருவத்தூர் தொடருந்து நிலையம் ஆகும். இது வலியபரப்பாவில் இருந்து சுமார்  தொலைவில் உள்ளது. 
* தேசிய நெடுஞ்சாலை (தே. நெ. 17) செருத்தூர் வழியாக செல்கிறது. 
* அருகிலுள்ள வானூர்தி நிலையங்கள்: கர்நாடக மாநிலத்தில் உள்ள மங்களூர், இது சுமார்   தொலைவில் உள்ளது; கரிபூர் சர்வதேச விமான நிலையம் கோழிக்கோடு, இது சுமார்     உள்ளது.

## மேலும் காண்க

* பையனூர் 
* பெரிங்கோம்&nbsp; பயனூரிலிருந்து  20  கி.மீ. 
* எழிமலை  &nbsp; பயனூர் நகரில் இருந்து 12 கி.மீ. 
* குஞ்ஞிமங்கலம் கிராமம்  &nbsp; பயனூர் நகரத்திலிருந்து 8 கி.மீ. 
* காவ்வாய் தீவு  &nbsp; பயனூரிலிருந்து  3 கி.மீ. 
* ராமந்தளி  &nbsp; பயனூரிலிருந்து 7 கி.மீ. 
* கரிவெல்லூர் &nbsp; பயனூரிலிருந்து 10 கி.மீ. 
* திருக்கரிப்பூர்  &nbsp; பயனூரிலிருந்து 6 கி.மீ. 

## குறிப்புகள்

about Valiyaparamba 

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
பகுப்பு:கேரளத்தில் உள்ள தீவுகள்
வேலுமனோகரன் கலை மற்றும் அறிவியல் மகளிர் கல்லூரி

**வேலுமனோகரன் கலை மற்றும் அறிவியல் மகளிர் கல்லூரி** தமிழ்நாட்டின் இராமநாதபுரம் மாவட்டம், இராமநாதபுரம் தேவிபட்டினம் மரப்பாலம் என்னும் ஊரில் அமைந்துள்ளது. இக்கல்லூரியானது அழகப்பா பல்கலைக்கழகத்தின் இணைவும் புது தில்லி பல்கலைக்கழக மானியக் குழு அங்கீகாரமும் பெற்றது.

## அறிமுகம்
இக்கல்லூரியானது வேலுமாணிக்கம் குழுமத்தின் தலைவர் தொழிலதிபர் வேலு மனோகரனால் 2019 ஆம் ஆண்டு தொடங்கப்பட்டது.. இது ஒரு சுயநிதி மகளிர் கல்லூரியாகும்.

## படிப்புகள்
இக்கல்லூரியின் இளங்கலைப் பிரிவில் தமிழ், ஆங்கிலம், ஆங்கிலம், வணிகவியல் ஆகிய துறைகளும் இளம் அறிவியல் பிரிவில் கணிதம், வேதியியல், இயற்பியல், கணினி அறிவியல், கணினிப் பயன்பாட்டியல் ஆகிய துறைகளும் செயல்பட்டு வருகின்றன. 

## மேற்கோள்கள்

## வெளி இணைப்புகள்
https://www.facebook.com/VMASC.2016/

பகுப்பு:இராமநாதபுரம் மாவட்டத்திலுள்ள தனியார் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பிரேமகீர்த்தி டி அல்விஸ்

**பிரேமகீர்த்தி டி அல்விஸ்** என அழைக்கப்படும் **சமரவீர முதலிகே டொன் பிரேமகீர்த்தி டி அல்விஸ்** (*Samaraweera Mudalige Don Premakeerthi de Alwis*, 3 சூன் 1947 – 31 சூலை 1989) இலங்கை வானொலி, தொலைக்காட்சி ஒலிபரப்பாளரும், பாடலாசிரியரும் ஆவார். இவர் 1987-89 ஜேவிபி புரட்சியின் போது படுகொலை செய்யப்பட்டார்.

## வாழ்க்கைக் குறிப்பு
டி அல்விஸ் கொழும்பில் 1947 சூன் 3 இல் பிறந்தவர். இவரின் தந்தை மருதானையில் இரயில்வே பணியாளராக இருந்தவர். மருதானை மாளிகாகந்தை மகா வித்தியாலயத்திலும் பின்னர் ஆனந்தா கல்லூரியிலும் கல்வி கற்றார். பாடசாலை செய்தி இதழான *தம்ம ஜெயந்தி* பத்திரிகையின் இணையாசிரியராக இருந்தார். இலங்கை வானொலியில் இவர் *லமா பிட்டிய*, *லமா மந்தபாய* போன்ற பல சிறுவர் நிகழ்ச்சிகளில் பங்கு கொண்டார்.

## பணி
பிரேமகீர்த்தி தவச குழுமத்தின் *விசித்துர* இதழில் 1966 இல் இணைந்து சிறப்புக் கட்டுரைகள் எழுதினார். H1967 திசம்பர் 17 இல் இலங்கை வானொலியில் பகுதிநேஎர அறிவிப்பாளராக இணைந்தார். 1971 சூன் மாதத்தில் நிரந்தர அறிவிப்பாளரானார். பின்னர் நிகழ்ச்சித் தயாரிப்பாளராகப் பதவி உயர்வு பெற்றார். *சொந்துரு செவன*, *செரிசர புவத் சங்காரவ*, *சானிதா சதய* உட்படப் பல நிகழ்ச்சிகளைத் தயாரித்தளித்தார். பின்னர் அவர் ரூபவாகினியில் இணைந்து *அந்துன*, *சனித்த ஆயுபோவன்* போன்ற நிகழ்ச்சிகளை வழங்கினார்.

1969 இல் இவர் தனது முதலாவது திரையிசைப் பாடலை *லொக்கும ஹினவா* என்ற சிங்களத் திரைப்படத்திற்காக எழுதினார். 150 இற்கும் அதிகமான திரைப்படங்களுக்கு இவர் பாடல்களை எழுதியுள்ளார். மொகிதீன் பேக், மில்டன் மல்லவராச்சி, விக்டர் இரத்தினாயக்க போன்ற பிரபலமான பாடகர்களுக்கு இவர் பாடல்களை எழுதியுள்ளார்.

## படுகொலை
1987-89 ஜேவிபி புரட்சி நடவடிக்கைகளின் போது, பிரேமகீர்த்திக்கு எதிராக பல கொலை எச்சரிக்கைகள் விடுக்கப்பட்டன. குறிப்பாக மக்கள் விடுதலை முன்னணியின் (ஜேவிபி) இராணுவப் படையான தேசப்பிரேமி ஜனதா வியாபாரய என்ற அமைப்பு இவருக்கு எதிராக கொலை மிரட்டல்கள் விடுத்ததாகத் தெரிவிக்கப்பட்டது. ஆனாலும், சோசலிசவாதியான பிரேமகீர்த்தி இவ்வெச்சரிக்கைகளைக் கருத்தில் கொள்ளவில்லை. 1989 சூலை 31 இரவு 8:30 மணியளவில் கொழும்பு ஓமகமையில் உள்ள இவரது வீட்டுக்கு வந்த ஆயுததாரிகள், அவரை வெளியே வருமாறு அறிவுறுத்தினர். பிரேமகீர்த்தி பின் கதவால் வெளியேற முற்படும்போது, பின் வளவில் காத்திருந்த மேலும் பல ஆயுததாரிகள், அவரைப் பிடித்துச் சென்றனர். அவரது மனைவி அவரை விட்டு விடுமாறு கேட்ட போது, விசாரணைக்காகக் கொன்டு செல்வதாக அவர்கள் கூறினர். பிரேமகீர்த்தியை இழுத்துச் சென்ற ஆயுததாரிகள் அவரை சுட்டுக் கொன்று, அவரது உடலை வீட்டிலிருந்து 200 யார் தூரத்தில் விட்டுச் சென்றனர்.

இக்கொலை குறித்த விசாரணையின் முடிவில், 1992 திசம்பர் 17 அன்று மக்கள் விடுதலை முன்ன்ணியைச் சேர்ந்த உறுப்பினர் ஒருவரை கொழும்பு உயர் நீதிமன்றம் குற்றவாளியாக அறிவித்தது.

2014 சூலையில், இலங்கை ஒலிபரப்புக் கூட்டுத்தாபனத்திற்குச் செல்லும் சாலை ஒன்றுக்கு இவரது பெயரால் 'பிரேமகீர்த்தி டி அல்விஸ் மாவத்தை' எனப் பெயர் சூட்டப்பட்டது.

## மேற்கோள்கள்

## வெளி இணைப்புகள்
* Premakeerthi de Alwis 

பகுப்பு:1947 பிறப்புகள்
பகுப்பு:1989 இறப்புகள்
பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:கொழும்பு மாவட்ட நபர்கள்
பகுப்பு:இலங்கை ஊடகவியலாளர்கள்
பகுப்பு:சிங்கள ஊடகவியலாளர்கள்
பகுப்பு:இலங்கை வானொலி சிங்கள ஒலிபரப்பாளர்கள்
பாண்டியன் கல்

**பாண்டியன் கல்** (*Pandiyan Kallu*) என்பது இந்தியாவின் கேரள மாநிலத்தின், காசர்கோடு மாவட்டத்தில் *திருகநாட் கோயிலில்* இருந்து இரண்டு கி.மீ. தொலைவில் கடலில் உள்ள ஒரு பெரிய பாறை ஆகும். இந்தப் பாறை சாகச நீச்சல் வீர்ர்களுக்கு சவாலான ஒரு இடமாகும். 

இங்கு நிலவும் ஒரு நாட்டார் கதையின் படி இந்தப் பாறை பாண்டிய மன்னனின் கப்பல் என்றும், திருகநாட் கோயிலை தாக்கிய இந்த கப்பல் கல்லாக மாறியது என்று சொல்லப்படுகிறது. இதனாலேயே இது பாண்டியன் கல்லு என்று அழைக்கப்படுகிறது.

## மேற்கோள்கள்

பகுப்பு:காசர்கோடு மாவட்டத்திலுள்ள சுற்றுலாத் தலங்கள்
வியாகுல அன்னை தேவாலயம், காசர்கோடு

வலது|thumb|250x250px| பேலா தேவாலயம்
**பேலா தேவாலயம்** அல்லது **வியாகுல அன்னை தேவாலயம்** ( **Bela Church**, also *Our Lady of Sorrows Church*) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் உள்ள ஒரு ரோமன் கத்தோலிக்க தேவாலயம் ஆகும். இது &nbsp; காசர்கோடுக்கு வடக்கே 15 கி.மீ. தொலைவிலும்,  
மங்களூரிலிருந்து 50 கி.மீ. தொலைவிலும் உள்ளது. 

இந்த தேவாலயம் 1890 ஆம் ஆண்டில் கட்டப்பட்டது, இதுவே மாவட்டத்தின் பழமையான தேவாலயமாகும். மங்களூர் மறைமாவட்டத்தின் கீழ் உள்ள இந்த கோதிக் மறுமலர்ச்சி கட்டடக்கலை கொண்ட ரோமன் கத்தோலிக்க தேவாலயம் அண்மையில் தன் நூற்றாண்டு விழாவைக் கொண்டாடியதுடன், புதுப்பிக்கப்பட்டும் வருகிறது.

## ஆதாரங்கள் மற்றும் வெளிப்புற இணைப்புகள்

## மேற்கோள்கள்

* பேலா சர்ச் வலைத்தளம் 
பகுப்பு:காசர்கோடு மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள கிறித்தவக் கோவில்கள்
மஹர்

**மஹர் ** (*Mahar*) எனப்படுவோர் இந்திய மாநிலமான    மகாராஷ்ட்ரா  பகுதியிலும் வாழும் ஒரு  சாதியினர் ஆவார்.மஹர் இனத்தவர்களின் தாய்மொழி  மராத்தி ஆகும் .மஹர் சமூகத்தினர்  சுமார் 16 இந்திய மாநிலங்களில்   பட்டியல் இனத்தவர்களாக உள்ளனர்.இவர்கள்  சத்திரபதி சிவாஜி மகாராஜ்  படையில் படை வீரர்களாக இருந்துள்ளனர் .அம்பேத்கரின்  வழிகாட்டுதலில் படி மஹர் சமூகத்தினர் பௌத்தம் சமயம் பின்பற்றினர்.மகாராஷ்ட்ரா  மக்கள் தொகையில் சுமார் 9 % மஹர் சமூகத்தினர் உள்ளனர்

## மேற்கோள்கள்

 

பகுப்பு:சாதிகள்
பகுப்பு:தலித் சமூகங்கள்
மாப்பிள்ளை பல்லவராயர்

**மாப்பிள்ளை பல்லவராயர்** என்பவர் புதுக்கோட்டை சமஸ்தானத்தில் தலைமை மேலாளராக 1807 ஆம் ஆண்டிலிருந்து 1814 ஆம் ஆண்டு வரை பதவியில் இருந்தார். இவர் புதுக்கோட்டை அரசர் இராயரகுநாத தொண்டைமான் அவர்களின் ஒரே மகளான இராசகுமாரி பெருந்தேவி அம்மாள் ஆய் சாகிப் அவர்களை திருமணம் செய்திருந்தார்.

இவர் இறந்ததும், இவரின் மனைவி இராசகுமாரி பெருந்தேவி அம்மாள் ஆய் சாகிப் அவர்கள், தனது கணவரின் தம்பியான ரங்கன் பல்லவராயரை வாரிசாக தத்தெடுத்துக்கொண்டார். 1829 ல் தொண்டைமான் மன்னரின் உத்தரவின் பேரில் ரங்கன் பல்லவராயர் அவர்கள், இலுப்பூர் வட்டம் சுந்தரப்பட்டியில் ஒரு அணை கட்டியுள்ளார்.

## மேற்கோள்கள்

பகுப்பு:புதுக்கோட்டை சமஸ்தானம்
பகுப்பு:புதுக்கோட்டை மாவட்ட மக்கள்
நூர்மகால்

**நூர்மகால்** *(NurMahal )* என்பது இந்திய மாநிலமான பஞ்சாபில் உள்ள ஜலந்தர் மாவட்டத்தில் உள்ள ஒரு நகரம் மற்றும் நகராட்சி மன்றமாகும். இது பஞ்சாபில் உள்ள லோகியன் காச்-நகோதர் - லூதியானா  நகரத்திற்கு அருகில் அமைந்துள்ள ஒரு சிறிய நகரமாகும். இந்த நகரம் அருகிலுள்ள நகரங்களான பில்லௌர் மற்றும் நகோதருடன் இரயில் பாதைகளில் செல்லும் சாலை வழியாக இணைக்கப்பட்டுள்ளது. நூர்மகால் நகோதரில் இருந்து 13 கி.மீ தொலைவிலும், ஜலந்தரில் இருந்து 33 கி.மீ தொலைவிலும் அமைந்துள்ளது. பல கிராமங்கள் நூர்மகாலுக்கு அருகில் உள்ளன.   

## வரலாறு
கோட் கக்லூர் என்று அழைக்கப்படும் ஒரு பழங்கால நகரம் அமைந்திருந்த இடத்தில் நூர்மகால் கட்டப்பட்டது. இந்தப்பகுதியில் கிடைத்த செங்கற்களும் மண்ணின் அடியில் காணப்பட்ட பல நாணயங்களும் இதை நிரூபிக்கின்றன. அறியப்படாத காரணத்திற்காக பண்டைய நகரம் 1300 ஆம் ஆண்டில் கைவிடப்பட்டது அல்லது அழிக்கப்பட்டது என்று நம்பப்படுகிறது. பின்னர்மகாராஜா ஜசா சிங் அலுவாலியா இந்த நகரத்தை தனது கட்டுப்பாட்டிற்குள் கொண்டுவந்தார். 

முகலாய பேரரசர் ஜஹாங்கிரின் (1605-1627) மனைவி நூர் சகானின் பெயரால் நூர் மகால் பெயரிடப்பட்டது. அவர் இங்கு வளர்க்கப்பட்டார். மேலும் அவரது குழந்தைப் பருவத்தை இங்கே கழித்ததாக கருதப்படுகிறது. கிழக்கிந்திய நிறுவனம் கட்டுப்பாட்டைப் பெறுவதற்கு முன்பு இந்த நகரம் தல்வான் ராஜ்புத் மற்றும் அலுவாலியா சீக்கியர்களின் ஆட்சியின் கீழ் இருந்து வந்தது. 

## செராய் நூர் மகால்
நூர் மகாலில் சுற்றுலா ஆர்வத்தின் முக்கிய அம்சம் நூர் சகான் கட்டிய முகலாய செராய் ஆகும் . இது கீழைக் கட்டிடக்கலைக்கு ஒரு சிறந்த எடுத்துக்காட்டாகத் திகழ்கிறது. இந்த வரலாற்று நினைவுச்சின்னம் தொல்பொருள் துறையால் கவனிக்கப்படுகிறது.செராயின் முழு அமைப்பும் 140 அறைகளைக் கொண்ட நாற்கர வடிவத்தில் உள்ளது. இது கட்டமைப்பின் நான்கு பக்கங்களிலும் பரவியுள்ளது. 

செராய் நூர் மகாலை அடைய சிறந்த வழி, அருகிலுள்ள இரயில் நிலையமான நகோதர் சந்திக்குச் செல்வதுதான். இந்த சந்திக்கு வடக்கு இரயில்வே சேவை செய்கிறது. நூர் மகால் தனது சொந்த ரயில் நிலையத்தையும் ஒரு பெரிய தானிய சந்தையையும் கொண்டுள்ளது. இது பில்லௌர் - லோகியன் காச் பாதையில் அமைந்துள்ளது. 

## புள்ளிவிவரங்கள்
2001 மக்கள் தொகைக் கணக்கெடுப்புப்படி, நூர் மகாலின் மக்கள் தொகை 12,630 என்ற அளவில் இருந்தது. ஆண்கள் 53 சதவீதமும் மற்றும் பெண்கள் 47 சதவீத ஆகும். நூர் மகாலின் சராசரி கல்வியறிவு விகிதம் 71 சதவீதமாகும். இது தேசிய சராசரியான 59.5 சதவீதத்தைவிட அதிகமாக உள்ளது: ஆண் கல்வியறிவு 73 சதவீதமும், பெண் கல்வியறிவு 68 சதவீதமுமாகும். நூர் மகாலில், 13 சதவீத மக்கள் 6 வயதுக்குட்பட்டவர்கள்.

## குறிப்புகள்

பகுப்பு:Coordinates on Wikidata
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
போசடிகும்பே

**போசடிகும்பே** (*Posadigumpe*) என்பது தென்னிந்தியாவின், கேரளத்தின், காசர்கோடு மாடத்தில், மஞ்சேஸ்வரம் வட்டதில் உள்ள 600 மீட்டர் உயர மலைப்பகுதியாகும். 

## சுற்றுலா
போசாடிகும்பேயானது காசராகோடுக்கு வடகிழக்கே 30 கி.மீ தொலைவில் உள்ள பேயர் கிராமத்திற்கு அருகில் அமைந்துள்ளது. கடல் மட்டத்திலிருந்து 487.68 மீட்டர் உயரத்தில் உள்ள மலைப்பகுதியில் அமைந்துள்ள ஒரு சுற்றுலா பகுதியாகவும், சுற்றுலா விடுதிகள் கொண்ட பகுதியாகவும் உள்ளது. மலை உச்சியில் இருந்து அரபிக் கடல், மங்களூர், குதுரேமுக் போன்றவற்றைக் காணலாம். இந்த இடத்தை தேசிய நெடுஞ்சாலை  17 இருந்து பாண்டியோடு அல்லது உப்பாலா வழியாக எளிதில் அணுகலாம். 

## மொழிகள்
இந்த இடமானது அடிப்படையில் பல் மொழி பகுதியாகும். இங்கே துளு முக்கிய மொழி என்றாலும் மக்கள் துளு, மராத்தி, கன்னடம் போன்ற மொழிகளை பேசுகிறார்கள் 

## நிர்வாகம்
இந்த கிராமமானது மஞ்சேஸ்வரம் சட்டமன்றத் தொகுதியின் ஒரு பகுதியாகவும்,  காசர்கோடு மக்களவைத் தொகுதிக்கு உடபட்டும் உள்ளது. 

## குறிப்புகள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
பங்கஜ் ஆசுவால்

**பங்கஜ் ஆசுவால்** *(Pankaj Oswal)* இவர் ஓர் இந்தியத் தொழிலதிபராவார். *இவர் பர்ரப் ஹோல்டிங்ஸ் லிமிடெட்* என்ற நிறுவனத்தின் தலைவரும் நிர்வாக இயக்குநருமாக இருந்தார்.  இது ஆத்திரேலியாவின் பெர்த்தை தளமாகக் கொண்ட நிறுவனமாகவும், உலகின் மிகப்பெரிய திரவ அமோனியா உற்பத்தி நிறுவனங்களிலும் ஒன்றாகும். ஆசுவாலுக்கு 3 பில்லியன் அமெரிக்க டாலருக்கும் அதிகமான சொத்து உள்ளது.

## தனிப்பட்ட வாழ்க்கை
பங்கஜ் இந்தியாவில் வளர்ந்து மணிப்பால் தொழில்நுட்பக் கழகத்தில் படித்தார். பட்டம் பெற்ற பிறகு, இவர் தனது தந்தையின் பல நிறுவனங்களில் பணியாற்றினார். இவர் ராதிகா என்பவரை மணந்தார். இத்தம்பதியருக்கு இரண்டு மகள்கள் உள்ளனர்.

## சர்ச்சை
தனியார் ஜெட் விமானங்கள், படகுகள், சொகுசு கார்கள் மற்றும் பெர்த்தில் உள்ள சுவான் ஆற்றில் ஒரு 'தாஜ்மகால்' கட்டியமைத்தல் ஆகியவற்றுக்கு நிதியளிப்பதற்காக பர்ரப் ஹோல்டிங்சிடமிருந்து 150 மில்லியன் டாலர் மோசடி செய்ததாக பங்கஜ் மற்றும் இவரின் மனைவி மீது குற்றம் சாட்டப்பட்டது. அனைத்து வழக்குகளும் 2016 இல் இவர்களுக்கு சாதகமான முடிவாக வந்தன.

2016 ஆகத்தில், பங்கஜ் மற்றும் ராதிகா ஆசுவால் ஆகியோர் தங்கள் பர்ரப் உர வணிகம் தொடர்பாக ஏஎன்இசட் வங்கிக்கு எதிரான வழக்கைத் தீர்த்துக் கொண்டனர்.

தாங்கள்  இந்தியவைச் சேர்ந்தவர்கள் என்ற காரணத்தால் ஏஎன்இசட் ஊழியர்கள் தங்களிடம் முறைகேடாக நடந்து கொண்டதாக ஆசுவால்கள் குற்றம் சாட்டியிருந்தனர். ஏஎன்இசட்டின் முன்னாள் தலைமை அதிகாரி கிறிஸ் பேஜ் தன்னை உடலால துன்பப்படுத்தியதாகவும்  தங்கள் பங்குகளை விற்க  கையெழுத்திடுமாறும் கட்டாயப்படுத்தினார் என்றும் ஆசுவால் குற்றம் சாட்டினார்.  இது இவர்களின் பங்குகளை கட்டாயமாக விற்க வழிவகுத்தது. திருமதி ஆசுவால் தானும் தனது கணவரும் சிறைக்குச் செல்லவேண்டும் என்றும் உத்தரவாதத்தில் கையெழுத்திடாவிட்டால் தங்களது குழந்தைகள் அனாதைகளாக ஆவார்கள் என்று மிரட்டியதாகவும் ஏஎன்இசட்டின் தலைமை சட்ட ஆலோசகர் மீது குற்றம் சாட்டினார்.

திரு மற்றும் திருமதி ஆசுவாலுக்கு பர்ரப் உர வணிகத்தை கையகப்படுத்தியதற்காக ஏஎன்இசட் ஒரு வெளியிடப்படாத தொகையை வழங்கியது.

## குறிப்புகள்

## வெளி இணைப்புகள்
*Pankaj Oswal Official Blog

பகுப்பு:வாழும் மக்கள்
பகுப்பு:ராஜஸ்தான் நபர்கள்
மோதிலால் ஆசுவால்

**மோதிலால் ஆசுவால்** *(Motilal Oswal)* இவர் ஓர் இந்தியத் தொழிலதிபராவார். ராஜஸ்தானில் சமணக் குடும்பத்தில் பிறந்தார். இவர் 1987 ஆம் ஆண்டில் ராம்தியோ அகர்வாலுடன் இணைந்து நிறுவிய மோதிலால் ஆசுவால் நிதி நிறுவனத்தின் தலைவர் மற்றும் நிர்வாக இயக்குநராக இருக்கிறார்.

## விருதுகள்
1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது.

இந்திய பட்டய கணக்காளர் நிறுவனம் இவருக்கு "நிதிச் சேவைகளில் சிறந்த வணிக சாதனையாளர்" என்ற விருதை வழங்கியது. புதுதில்லியின் பொருளாதார ஆய்வுகள் நிறுவனம் நாட்டின் தொழில்துறை வளர்ச்சியில் ஆற்றியதற்காக "உத்யோக் ரத்தன் விருது" இவருக்கு வழங்கியது.

*பிராங்க்சைசிங் வேர்ல்ட்* என்ற இதழ் வழங்கிய *"தி ஹால் ஆஃப் ஃபேம் ஃபார் எக்ஸலன்ஸ் ஃபார் பிராங்க்சைசிங்*" இல் இவருக்கு ஒரு பதவியும் வழங்கப்பட்டுள்ளது. அரிமா சங்கத்தின் மூலம் இவர் "அர்த்தசாத்திரத்தின் வெற்றியாளர்" என்றும், இந்திய பட்டய கணக்காளர் நிறுவனத்தின் மூலம் "நிதிச் சேவைகளில் சிறந்த வணிக சாதனையாளர்" விருதையும் பெற்றார். ஜீ வணிக நிறுவனம் ஏற்பாடு செய்த 'இந்தியாவின் சிறந்த சந்தை ஆய்வாளர் விருதுகள் 2009'  என்ற நிகழ்ச்சியில் இவருக்கு "இந்திய மூலதன சந்தைக்கு சிறப்பு பங்களிப்பு" விருது வழங்கப்பட்டது.

## சாதனைகள்
1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது

## அறங்காவலர்
இவர் பல்வேறு சமூக அமைப்புகளுடன் தொடர்பிலிருக்கிறார். இவர் சமண சர்வதேச வர்த்தக அமைப்பின் தலைவராகவும், ராஜஸ்தான் வித்யார்த்தி கிரிகாவின் "அகர்வால்-ஆசுவால் சத்ரவாக்களின்" அறங்காவலராகவும் உள்ளார்.

## படைப்பு
*தி எசன்ஸ் ஆஃப் பிசினஸ் & மேனேஜ்மென்ட் மற்றும் தி எசன்ஸ் ஆஃப் லைஃப்* என்ற இரண்டு நூல்களை இவர் எழுதியுள்ளார்.

## குறிப்புகள்

பகுப்பு:வாழும் மக்கள்
மூன்று நுழைவாயில்கள்

**மூன்று நுழைவாயில்கள்** *(Teen Darwaza)* என்பது இந்தியாவின் அகமதாபாத்தில் உள்ள பத்ரா கோட்டையின் கிழக்கே அமைந்துள்ள ஒரு வரலாற்று நுழைவாயில்கள் ஆகும். இது 1415 இல் கட்டி முடிக்கப்பட்டது. இது வரலாற்று மற்றும் புராண நிகழ்வுகளுடன் தொடர்புடையது. அகமதாபாத் மாநகராட்சியின் சின்னத்தில் இந்த வாயில்கள் இடம்பெற்றுள்ளது. 

## வரலாறும் கட்டிடக்கலையும்
இது பத்ரா கோட்டையில் இருந்து கிழக்கு நோக்கி அமைந்துள்ளது. இது மூன்று வளைவுகளைக் கொண்டுள்ளது. அரண்மனையின் வெளிப்புற முற்றம் வரை இது செல்கிறது. இது கடந்த காலத்தில் மைதானம் ஷா என்று அழைக்கப்பட்டது. மையத்தில் ஒரு நீரூற்று மற்றும் உயர்த்தப்பட்ட மொட்டை மாடி ஒன்று உள்ளது. மத்தியில் உள்ள சாலைவழி 17 அடி அகலமும், ஒவ்வொரு பக்க வளைவும் 13 அடி அகலமும் உள்ளது. வளைவுகளின் உயரம் இருபத்தைந்து அடியாகும். நுழைவாயிலின் மேற்புறத்தில் மொட்டை மாடி முன்பு கூரை ஒன்று இருந்தது. ஆனால் 1877 ஆம் ஆண்டில் இது பழுதுபார்க்கப்பட்டு இடிக்கப்பட்டது. இங்கே பெரிய நிலப்பிரபுக்கள் அல்லது வெளிநாட்டு தூதரகங்கள் தங்கள் இருப்பை அமைத்திருந்தனர். இப்போது இப்பகுதி நெரிசலான சந்தையாக இருக்கிறது.   

அகமதாபாத் நிறுவப்பட்ட உடனேயே முதலாம் அகமத் ஷா அவர்களால் இது கட்டப்பட்டு 1415 இல் நிறைவடைந்தது.  

### மராத்தா கல்வெட்டு
வலது|thumb| குடும்ப பெண் உறுப்பினர்களுக்கு சொத்தின் பரம்பரை பற்றி ''மூன்று நுழைவாயின்'' தூணில் செதுக்கப்பட்ட ஒரு மராத்தா கல்வெட்டு
மராட்டிய ஆளுநர் சிம்னாஜி ரகுநாத் 1812 அக்டோபர் 10 அன்று தேதியிடப்பட்டு தேவநாகரி எழுத்தில் ஒரு கல்வெட்டை பொறித்துள்ளார். இதில் தந்தையின் சொத்துக்களில் ஒரு மகளானவர் தனது பங்கை எந்தவித இடையூறும் இல்லாமல் பெறவேண்டும் எனவும், மேலும், இது பகவான் விஸ்வநாத்தின் கட்டளை என்றும், இதை மீறினால், இந்துக்கள் மகாதேவருக்குகு பதிலளிக்க வேண்டும், முஸ்லிம்கள் அல்லாவுக்கு அல்லது ரசூலுக்கு விளக்க வேண்டும் என்று இந்துக்களுக்கும் முஸ்லிம்களுக்கும் ஆணையிட்டுளார்.   

; புராணக்கதை 

பல ஆண்டுகளுக்கு முன்பு, செல்வத்தின் தெய்வமான லட்சுமி, இரவில் நகரத்தை விட்டு வெளியேற பத்ரா கோட்டையின் வாயிலுக்கு வந்தார். காவலாளி குவாஜா சித்திக் கொத்தவால் அவரைத் தடுத்தார். மன்னர் அகமது ஷாவிடமிருந்து அனுமதி பெறும் வரை கோட்டையை விட்டு வெளியேற வேண்டாம் என்று கேட்டுக்கொண்டார். லட்சுமியை நகரத்திலேயே வைத்திருக்க மன்னனிடம் சென்று தலையை துண்டித்துக் கொண்டார். இதனால் நகரத்தின் செழிப்பு ஏற்பட்டது.   

பத்ரா வாயில் அருகே சித்திக் கொத்தவாலுக்கு அர்ப்பணிக்கப்பட்ட ஒரு கல்லறையும், லட்சுமியைக் குறிக்கும் காளிக்கு ஒரு கோயிலும் உள்ளது.   இதன் ஒரு பகுதியில் விளக்கு ஒன்று ஒரு முஸ்லீம் குடும்பத்தால்  அர்ப்பணிக்கப்பட்டு அறுநூறு ஆண்டுகளுக்கும் மேலாக எரிகிறது.  

## புகைப்படங்கள்

படிமம்:Teen Darwaja (Tran Darwaja).jpg|மூன்று நுழைவாயில்கள்
படிமம்:3gates.JPG|மூன்று நுழைவாயில்கள் 
படிமம்:Teen Darwaza.JPG|மூன்று நுழைவாயில்கள் முன்னர் சாலையோர விற்பனையாளர்கள் 
படிமம்:Teen Darwaza Triple Gateway Ahmedabad 1866.jpg|மூன்று நுழைவாயில்கள் 1866 இல் 
படிமம்:Ahmdedabad Teen Darwaza India 1890.jpg|மூன்று நுழைவாயில்களின் 1890 இன் தெரு காட்சி 


## குறிப்புகள்

பகுப்பு:Coordinates on Wikidata
ஆனந்தேசுவரர் கோயில்

**ஆனந்தேசுவரர் கோயில்** (*Anantheshwara Temple*) என்பது கேரளத்தின், காசர்கோடு மாவட்டதில் மஞ்சேஸ்வரத்தில் உள்ள ஒரு புகழ்பெற்ற சிவன்  கோயில் ஆகும்.  இருந்த கோயிலானது காசர்கோடு நகரில் இருந்து  48 கி.மீ. தொலைவில், கர்நாடக மாநில எல்லைப்பகுதியை ஒட்டி அமைந்துள்ளது. இந்தக் கோயிலை நிறுவியவர் கௌட பிராமணப் பிரிவைச் சேர்ந்த ரங்கசர்மா என்று கூறப்படுகிறது. 

## வரலாறு
கோவாவின் குகஸ்தலியில் சங்கமாலா காட்டில் சுயம்புவாக தோன்றிய இந்த ஆனந்தேசுவரரை ரங்க சர்மா என்பவர் கண்டெடுத்ததாக கருதப்படுகிறது. இந்த சுயம்பு மூர்த்தியே கருவறையில் உள்ளவர் எனப்படுகிறது. இக்கோயிலானது பரந்த தளத்தில் அமைக்கப்பட்டுள்ளது. செப்புத் தகடுகள் வேய்ந்த கூரை, சுருள் வடிவ மரச்சுவர்கள் அனைத்தும் மலபார் ரகம் ஆகும்.  

பல பழங்கால கோயில்களைப் போலவே இந்த கோயிலும் மனிர்களாலும், இயற்கையாலும் அழிவுக்ககு ஆளாகியது. 1677 ஆம் ஆண்டில், ஏற்பட்ட ஒரு சூறாவளியால் கோயிலின் சில பகுதிகளை அழிவுற்றது. இக்கோயில் 1755 ஆம் ஆண்டில் கண்ணூரின் ஆட்சியாளரான முகம்மது அலியால் கொள்ளையடிக்கப்பட்டது. சிறிது காலத்திலேயே மராட்டிய கடற்கொள்ளையனான அங்கிராவாலும் கொள்ளையடிக்கப்பட்டது.  இந்த கோயில் கடைசியாக கி.பி. 1799 - 1804 காலக்கட்டதில் புதுப்பிக்கப்பட்டது. காசி மத் சமஸ்தானத்தின் அப்போதைய பீட்டாதிபதியான எச். எச். ஸ்ரீமத் விபுதேந்திர தீர்த்த சுவாமிகள் கோயிலை மறுநிர்மானம் செய்வதற்கும், புதிதாக பத்ர நரசிம்மரை  நிறுவுவதற்கும் முன்முயற்சி எடுத்தார்.

## கோயில் அமைப்பு
கருவறை கருவறை இரண்டு பகுதிகளைக் கொண்டுள்ளது. ஒன்றை பக்தர்களால் காண இயலும். மற்றொன்று பலிபீடத்தின் (சிம்ஹாசனா) பின்னால் மறைந்திருக்கிறது. 

கோவிலின் முதன்மைத் தெய்வம் ஆனந்தேசுவரர் எனப்படும் சிவன். இவர் சுயம்புலிங்கமாவார். மேலும் இக்கோயிலில் நாகரூபி சுப்பிரமணியரின் இரண்டு சிலைகள் உள்ளன. ஒன்று பழமையானது இன்னொன்று அண்மையில் நிறுவப்பட்டது. மேலும் இங்கு பத்ரநரசிம்மர் மையத்தில் நின்றிருக்க ஸ்ரீதேவி பூதேவி ஆகியோர் உடன் உள்ளனர். இதுமட்டுமல்லாது  விட்டலர்,  வேதவயாசர், லக்ஷ்மிநரசிம்மர், கேசவார்,  கிருஷ்ணா, கரலனரசிம்மர் போன்றோரின்  சிலைகளும் உள்ளன. உட்சவ நரசிம்மரின் உட்சவமூர்த்தி உட்பட பல சிலைகள் ஓரளவு காணப்படுகின்றன. இவை வரைபடத்தில் குறிக்கப்பட்டுள்ளன.

## போக்குவரத்து
மஞ்சேஸ்வரம் ஊரானது மங்களூருக்கு தெற்கே 17 கிலோமீட்டர் தொலைவில் கொச்சின் - மங்களூர் தொடருந்து பாதையில் அமைந்துள்ளது. இந்த கோயில் தொடருந்து நிலையத்திலிருந்து ஒரு கிலோமீட்டர் தொலைவில் உள்ளது. இது தேசிய நெடுஞ்சாலை எண் 66 இல் மங்களூருக்கு தெற்கே சுமார் 23 கிலோமீட்டர் தொலைவில் உள்ளது. அருகிலுள்ள வானூர்தி நிலையம் மங்களூர் வானூர்தி நிலையம் ஆகும். 

## மேற்கோள்கள்

பகுப்பு:காசர்கோடு மாவட்டத்திலுள்ள சிவன் கோயில்கள்
முதலாம் கிளியோபாட்ரா

**முதலாம் கிளியோபாட்ரா** (**Cleopatra I Syra**) (பிறப்பு:கிமு 204 - இறப்பு கிமு 176) கிரேக்க செலூக்கியப் பேரரசர்  மூன்றாம் அந்தியோசூசின் மகளும், பண்டைய எகிப்தை ஆண்ட கிரேக்க தாலமி வம்ச மன்னர் ஐந்தாம் தாலமியின் பட்டத்தரசியும், ஆறாம் தாலமி,  எட்டாம் தாலமி மற்றும் இரண்டாம் கிளியோபாட்ராவின் அன்னையும் ஆவார்.

கிமு 193-இல் எகிப்திய பார்வோன் ஆறாம் தாலமியின் இறப்பிற்குப் பின்னர், எகிப்தின் அரசப் பிரதிநிதியாக அரசி முதலாம் கிளியோபாட்ரா பண்டைய எகிப்தை  கிமு  193 முதல் கிமு 176  வரை 17 ஆண்டுகள் ஆண்டார்.

முதலாம் கிளியோபாட்ராவின் மறைவிற்குப் பின் எகிப்தின் அரியனை ஏறிய இவரின் மகன் எட்டாம் தாலமி,  இரண்டாம் கிளியோபாட்ராவை திருமணம் செய்து கொண்டனர்.

## வாரிசுகள்
அரசி முதலாம் கிளியோபாட்ராவுக்கும், பார்வோன் ஐந்தாம் தாலமிக்கு பிறந்த மூன்று குழந்தைகள் பிறந்தன:

## எகிப்திய பெண் அரசிகள்
* பண்டைய எகிப்திய அரசிகள்
*நெஃபர்டீட்டீ
*ஆட்செப்சுட்டு
*அரசி டூஸ்ரெத்
*செசெசெட்
* சோபெக்நெபரு
*நெபர்தரி
*முதலாம் நெபெரு
*ஏழாம் கிளியோபாற்றா

## இதனையும் காண்க
* எகிப்தின் தாலமி வம்சம்
## அடிக்குறிப்புகள்

## மேற்கோள்கள்
* Stähelin, Kleopatra 14). In: *[[Realencyclopädie der Classischen Altertumswissenschaft]]*, vol. XI 1, 1921, col. 738-740.
* Werner Huß, *Ägypten in hellenistischer Zeit* (*Egypt in the Hellenistic Period*). Munich 2001, p.&nbsp;499; 514f.; 535; 537-540.
* Günther Hölbl, *Geschichte des Ptolemäerreichs* (*History of the Ptolemaic Empire*). Darmstadt 1994, p.&nbsp;125; 127f.; 147f.; 153.

பகுப்பு:எகிப்தின் வரலாறு
பகுப்பு:வரலாற்றில் பெண்கள்
பகுப்பு:பெண் பரோவாக்கள்
பகுப்பு:தாலமி வம்சம்
மெர்நெப்தா

**மெர்நெப்தா** (**Merneptah** or **Merenptah**) (ஆட்சிக் காலம்: கிமு 1213  – கிமு 1203) புது எகிப்து இராச்சியத்தை ஆண்ட பத்தொன்பதாம் வம்சத்தின் நான்காம் பார்வோன் ஆவார். இவர் புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார். இவர் இரண்டாம் ராமேசேசின் 13-வது குழந்தை ஆவார். இவரது அரியணைப் பெயர் பா-ரெ-மெரி-நெத்ஜெரு  (*Ba-en-re Mery-netjeru*) ஆகும். பண்டைய எகிப்திய மொழியில் இதன் பொருள் எகிப்தியக் கடவுள் இராவின் ஆன்மா மற்றும் கடவுள்களால் ஆசிர்வதிக்கப்பட்டவன்  எனப்பொருளாகும். இவருக்குப் பின் எகிப்தை ஆட்சி செய்தவர் இவரின் மகன் இரண்டாம் சேத்தி ஆவார்.

## மெர்நெப்தா கல்வெட்டு

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மெர்நெப்தாவின் மம்மியும் எடுத்துச் செல்லப்பட்டது.
 

File:Limestone block showing a pair of unfinished cartouches of Merenptah (Merneptah) I. 19th Dynasty. From Egypt. The Petrie Museum of Egyptian Archaeology, London.jpg|thumb|சுண்ணாம்புக் கற்களில் செதுக்கப்பட்ட மெர்நெப்தாவின் குறுங்கல்வெட்டுகள் 
Image:Egypt.KV8.01.jpg|thumb|right|200px|மன்னர்களின் சமவெளியில் மெர்நெப்தாவின் சுடுமண் ஈமப்பேழை  
File:Merneptah_mummy_head.png|170px|thumb|மெர்நெப்தாவின் மம்மி


## இதனையும் காண்க
* காதேஷ் (சிரியா)
* பண்டைய எகிப்திய அரசமரபுகள்
* எகிப்திய மன்னர்கள்

## மேற்கோள்கள்

## மேலும் படிக்க
*Eva March Tappan, ed., *The World's Story: A History of the World in Story, Song, and Art*, (Boston: Houghton Mifflin, 1914), Vol. III: Egypt, Africa, and Arabia, trans. W. K. Flinders Petrie, pp.&nbsp;47–55, scanned by J. S. Arkenberg, Department of History, California State Fullerton; Professor Arkenberg has modernized the text and it is available via Internet Ancient History Sourcebook

பகுப்பு:எகிப்திய மன்னர்கள்
பகுப்பு:எகிப்தின் பத்தொன்பதாம் வம்சம்
பகுப்பு:பண்டைய எகிப்து
மகாலிங்கேசுவரர் கோயில், அடூர்

**மகாலிங்கேசுவரர் கோயில்** (*Mahalingeshwara Temple*) என்பது கேரளத்தின், காசர்கோடு மாவட்டதில் அடூர் என்ற ஊரில் உள்ள ஒரு பழமையான சிவன்  கோயில் ஆகும்.  இருந்த கோயிலானது காசர்கோடு நகரில் இருந்து  45 கி.மீ. தொலைவில், பயசுவினி ஆற்றின் தென் கரையில் பசுமையான சூழலில் அமைந்துள்ளது. 

## வரலாறு
இந்தக் கோயிலானது மிகப் பழமையானது என்பதற்கு சான்றாக கல்வெட்டுகள் உள்ளன. இங்கு கன்னட வரிவடிவத்தில் எழுதப்பட்ட கி.பி. 745-755 ஆண்டைய சமுசுகிருத கல்வெட்டானது சாளுக்கிய மன்னனான இரண்டாம் கீர்த்திவர்மனை புகழ்வதாக உள்ளது. 

## விழாக்கள்
மகர சங்கரம் என்பது இங்கு நடைபெறும் ஒரு முக்கியமான விழா ஆகும். அடூர் கோயிலில் துவங்கும் இந்த திருவிழா ஆற்றில் புனித நீராடி பந்தி விருந்துடன் முடிவடைகிறது. இது கும்பாபிசேகம் என்று அழைக்கபடுகிறது. 

## போக்குவரத்து
அருகில் உள்ள தொடருந்து நிலையமான அடூர் தொடருந்து நிலையமானது காசர்கோட்டில் இருந்து 82  கிலோமீட்டர் தொலைவில் உள்ளது. அருகிலுள்ள வானூர்தி நிலையமானது கர்நாடகத்தில் உள்ள மங்களூர் வானூர்தி நிலையம் ஆகும். 

## மேற்கோள்கள்

பகுப்பு:காசர்கோடு மாவட்டத்திலுள்ள சிவன் கோயில்கள்
பேய்கள் ஜாக்கிரதை (திரைப்படம்)

**பேய்கள் ஜாக்கிரதை** 2016 வெளிவந்த ஒர் இந்திய தமிழ் திகில் நகைச்சுவைப் படம் ஆகும்.இந்த படத்தை  கண்மணி எழுதி இயக்கினார். இந்தத் திரைப்படம் கெரிய திரைப்படமான **ஹாலோ கோஸ்ட்** திரைப்படத்தின் தமிழ் மறுஆக்கம் ஆகும்.இந்த திரைப்படத்தில் ஜீவ ரத்தினம் மற்றும் ஈஷண்யா ஆகியோர் முக்கிய கதாபத்திரத்தி நடித்து உள்ளனார். தம்பி ராமையா,மனோபாலா அகியோர் முக்கிய கதாபத்திரத்தில் நடித்துள்ளனர்.

## நடிகர்கள்

* சரவணனாக ஜீவரத்தினம்
* காயத்தரியாக ஈஷண்யா
* பாஜனிவேல் அண்ணாச்சியாக   தம்பி ராமையா
* காயத்திரியின் தந்நையாக மனோபாலா
* சாகயமாக ஜான் விஜய்
* காயத்திரியின் மாமாவாக ராஜத்திரன்
* சரவணின் தந்தையாக நரேஸ்
* சரவணின் தாத்தாவாக வி.ஜ.எஸ்.ஜெயபாலன்
* அண்ணாச்சியின் தொழிலாயாக பாண்டி
* காயத்தியின் தாய்யாக மோகனா பிரியா
* பாய்ஸ் ராஜன் டாக்டராக
* தருன் குமார்

## தயாரிப்பு
இந்த திரைப்படத்தின் அதிகமான படம்பிடிப்புகள் ஜின் 2015ல் சென்னை, மாமல்லபுரம் மற்றும் அதனை சுற்றி உள்ள பகுதி நடந்தன.இந்த திரைப்படத்தின் பாடல் ஒன்றில் அரசியல் உட்பொருள் இருப்பதாகா வந்த கருத்துக்கு இந்த திரைப்படத்தின் பாடல் ஆசிரியர் கபிலன் வைரமுத்து அக்டேபர் 2015 மறுத்து ஒரு அறிக்கை வெளியிட்டார்.படத்தின் மற்றொர் பாடலுக்காக  தம்பி ராமையா மற்றும் ராஜந்திரன் ஆகியோர் பாடி விளம்பர படமாக வெளியிட்டனர்.

டிசம்பர் 2015 எஸ்கேப் ஆர்ட்ஸ் மேஸ்சன் பிச்சஸ் இந்தத் திரைப்படத்தை விநியோக்க ஒப்புகொண்டது.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
இரத்னவர்ம எக்டே

**தர்மஸ்தலா இரத்னவர்மா எக்டே** *(Dharmasthala Ratnavarma Heggade)* இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1955 முதல் 1968 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.

## ஆரம்ப கால வாழ்க்கை
இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். இவர்மங்களூரில் தனது கல்வியை முடித்தார்  இவர் முடபித்ரியைச் சேர்ந்த ஒரு செல்வந்த நில உரிமையாளர் சங்கப்ப செட்டியின் மகள் ரத்னம்மா என்பவரை மணந்தார் . இந்த தம்பதியினருக்கு வீரேந்திரன், சுரேந்திரன், அரிச்சந்திரன், இராஜேந்திரன் என்ற நாங்கு மன்களும் பத்மலதா என்ற ஒரு மகளும் இருந்தனர்.

## தொழில்
இவரது பொது வாழ்க்கை 1955 இல் அவரது மாமா மஞ்சையா எகடே இறந்த பிறகு ஏற்றுக்கொண்ட தர்மதிகாரிப் பதவியில் தொடங்கியது. இவர் தர்மசாலா கிராமத்தை நவீன நகரமாக மாற்றி, நிலத்தையும் கட்டிடங்களையும் எழுப்பினார். இந்த காலகட்டத்தில் கல்வி நிறுவனங்களை நிறுவுவதற்காக இவர் ஒரு கல்வி அறக்கட்டளையையும் நிறுவினார். இவர் 1957 மற்றும் 1962 முதல் கர்நாடக சட்டமன்றத்தில் சட்டமன்ற உறுப்பினராகப் பணியாற்றினார். வேனூர், கார்காலா மற்றும் சரவணபெலகோளா போன்ற யூர்களில் அமைந்துள்ள பாகுபலியின் சிலையை அமைக்கும் திட்டத்தையும்  தொடங்கினார். 1968 ஆம் ஆண்டில் இவரின் மகன் வீரேந்திர எக்டேவின்  அகால மரணத்திற்குப் பிறகு இந்த திட்டத்தை எடுத்துக் கொண்டு பாகுபலி சிலைத் திட்டத்தை முடித்தார்.

## மரபு
இவரது நினைவாக துளு நாடக விருது ஒன்று ஏற்படுத்தப்பட்டது. துளு மொழி மாத இதழான துளுகூட்டா நிதியுதவி வழங்கும் நாடகம் எழுதும் போட்டியின் போது ஒவ்வொரு ஆண்டும் பரிசு வழங்கப்படுகிறது. தர்மசாலைக்கு அருகிலுள்ள உஜ்ஜிரேவில் உள்ள ஒரு அரங்கத்திற்கும் இவரது பெயரிடப்பட்டது.

## குறிப்புகள்

## வெளி இணைப்புகள்
*Past Heggade of Dharmasthala

பகுப்பு:கர்நாடக சட்டமன்ற உறுப்பினர்கள்
பகுப்பு:1968 இறப்புகள்
பகுப்பு:துளு மக்கள்
சிறப்புப் பெயரகராதி

**சிறப்புப் பெயரகராதி** என்பது தமிழ் சிறப்புப் பெயர்களுக்கான அகராதி ஆகும்.  இதை கருப்பகிளர் சு. அ. இராமசாமிப் புலவர் அவர்கள் ஆக்கி உள்ளார். இது சிறப்புப் பெயர் பற்றிய துறை அகராதி என்பதால், இதில் இடம்பெறும் பெயர்கள் பலவற்றுக்கான விரிவான பொருள்கள் தரப்பட்டுள்ளன. நூலாசிரிரயர் சங்க இலக்கியம் முதல் பத்தொன்பதாம் நூற்றாண்டு நூல்கள் வரை ஆழ்ந்து படித்து இந்த அகராதியை உருவாக்கியிருக்கிறார்.

## நூல் வரலாறு
இச்சிறப்புப் பெயரகராதிக்கு முன்னோடியாக, 1902 இல் யாழ்ப்பாணம் ஆ. முத்துத்தம்பிப்பிள்ளை சிறப்புச் சொற்களைத் திரட்டி அபிதானகோசம் என்ற அகராதி ஒன்றை வெளியிட்டுள்ளார். 1908 இல் ஈக்காடு இரத்தினவேலு முதலியார் *சிறப்புப் பெயர் அகராதி* என்ற ஒன்றை வெளியிட்டுள்ளார். 1910 இல் ஆ. சிங்காரவேலு முதலியார் அபிதான சிந்தாமணியை வெளியிட்டார். இந்த நூல்களின் தொடர்ச்சியாகவே இந்த சிறப்புப் பெயகராதியும் வெளிவருகிறது.  1970 இல் இந்த அகராதியின் முதல் பதிப்பு வெளிவந்தது. இதன் வெளியீட்டுக்கு இந்திய ஒன்றிய அரசு பொருளுதவி செய்திருக்கிறது. ஏறக்குறைய ஐம்பது வருடங்கள் கழித்து 2018 இல் சைவ சித்தாந்த நூற்பதிப்புக் கழகம் இந்த சிறப்புப் பெயரகராதியை அப்படியே வருடிப் (Scanned) இரண்டாம் பதிப்பாக வெளியிட்டுள்ளது.

## உள்ளடக்கம்
இதில் காலத்துக்கேற்பப் பல்வேறு மாற்றங்களை செய்து விரிவான அகராதியாக உருவாக்கி சங்கப் புலவர்கள், சங்க கால அரசர்கள், சங்க கால ஊர்கள், நீதி நூல்கள், காப்பிய மாந்தர்கள், பக்தி இலக்கியங்கள், புராணங்கள், சமய நூல்கள், பிற்கால அரசர்கள், சிற்றிலக்கியங்கள், இடங்களின் காரணப் பெயர்கள், தல வரலாறு, சித்தர்கள், பிற்கால இலக்கிய நூல்கள், இலக்கண நூல்கள், நாட்டுப்புறவியல் என்று இந்த அகராதியின் எல்லை மிகப் பெரியதாக உள்ளது. பழைய பெயர்கள் மட்டுமன்றி, காந்தியடிகள், கால்டுவெல், ஏரிகாத்த பெருமாள், எவரெஸ்ட் சிகரம் போன்றவற்றை பற்றியும் எழுதியிருக்கிறார். விரிவான இந்த நூலின் பிற்சேர்க்கையாக மட்டுமே நூறு பக்கங்களைச் சேர்த்திருக்கிறார். இது கலைக்களஞ்சியத்துக்கு இணையான அகராதியாகவே விளங்குகிறது.

## மேற்கோள்கள்

பகுப்பு:துறை வாரியாக தமிழ் அகராதிகள்
மஞ்சையா எகடே

**தர்மஸ்தலம் மஞ்சய்யா எகடே** *(Dharmasthala Manjayya Heggade)* (1889 &#x2013; 1955) இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1918 முதல் 1955 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.  

## ஆரம்ப கால வாழ்க்கை
இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். மஞ்சய்யா மங்களூரில் தனது கல்வியை முடித்தார். இவரது மாமா சந்தய்யா எகடேவின் மரணத்திற்குப் பிறகு, 1918 இல் தனது 29 வயதில் மஞ்சுநாதர் கோயிலின் தர்மதிகார பதவிக்கு வந்தார்.  

## தொழில்
தர்மதிகாரி ஆனதும், மஞ்சய்யா மேற்கொண்ட முதல் பெரியப் பணி மலேரியாவை ஒழித்ததாகும். இது கோயில் நகரமான தர்மசாலாவில் பேரழிவை ஏற்படுத்தியது இவர் 1932 ஆம் ஆண்டில்  ஒரு சர்வ தர்ம சபையைத் தொடங்கினார்.  இவரது தொண்டு நடவடிக்கைகள் கல்வித்துறையிலும் விரிவடைந்தன. இவர் 1918 ஆம் ஆண்டில் பெள்தங்கடி வட்டத்தில் முதல் உயர்நிலைப் பள்ளியைத் தொடங்கினார். மேலும் இந்த நோக்கத்திற்காக ஏராளமான நிலங்களையும் பணத்தையும் நன்கொடையாக வழங்கினார். இங்கு வழங்கப்படும் கல்வி தார்மீக மற்றும் ஆன்மீக பாரம்பரியத்தை அடிப்படையாகக் கொண்டதாக இருக்க வேண்டும் என்று இவர் விரும்பினார். எனவே 1940 ஆம் ஆண்டில் சித்தவன குருகுலம் என்ற ஒரு நிறுவனத்தை அமைத்தார். தார்மீக பின்னணியுடன் ஆன்மீக கல்வியை உள்ளடக்கிய பண்டைய குருகுல அமைப்பின் மாதிரியில் இந்த நிறுவனம் கல்வியை வழங்கியது . இவர் தமிழ்நாடு சட்ட மேலவையின் உறுப்பினராகவும் பணியாற்றினார். மேலும் இவரது சொற்பொழிவுத் திறமைக்காக அறியப்பட்டார். 1955 ஆகத்து 31 அன்று இவர்  இறந்தார்.  

## குறிப்புகள்

## வெளி இணைப்புகள்
*Past Heggade of Dharmasthala

பகுப்பு:1955 இறப்புகள்
பகுப்பு:1889 பிறப்புகள்
பகுப்பு:துளு மக்கள்
துளு மக்கள்

**துளு மக்கள்** அல்லது **துளுவா மக்கள்** *(Tulu people or Tuluva people)* என்பவர்கள் தென்னிந்தியாவை **பூர்வீகமாகக்** கொண்ட ஒரு இனக்குழுவினராகும். இவர்கள் தங்கள் சொந்த மொழியான துளு மொழியை பேசுபவர்கள். இவர்கள் பாரம்பரியமாக வசிக்கும் பகுதி துளு நாடு என்று அழைக்கப்படுகிறது. இந்த பிராந்தியத்தில் தெற்கு கன்னட மாவட்டம், கர்நாடகாவின் உடுப்பி மற்றும் கேரளாவின் காசர்கோடு மாவட்டத்தின் ஒரு பகுதி அடங்கும்.   2011 ஆம் ஆண்டு மக்கள்தொகை கணக்கெடுப்பு அறிக்கையில் இந்தியாவில் 1,846,427 பூர்வீக துளு மொழி பேசுபவர்கள் உள்ளனர். 

## மக்கள் மற்றும் அடையாளம்
துளு பேசுபவர்ர்கள் பல்வேறு சாதிகளாக பிரிக்கப்பட்டுள்ளனர். துளு பேசும் முக்கிய சாதிகள் செட்டிகர் / பத்மசாலி, முண்டர்கள், மொகேராக்கள், பைராக்கள், சமகாராக்கள், பில்லவாக்கள், சபாலிகா / சபல்யா, பந்த்துகள், மோகவீரர்கள், குலாலர்கள், தேவதிகாக்கள், துளு பிராமணர்கள், விசுவகர்மாக்கள்  மற்றும் நாயக்கர்கள் முதலியன. மங்களூரின் சீர்திருத்தத் திருச்சபையைச் சேர்ந்தவர்களும் துளு மொழி பேசுகிறார்கள்.  

## கலாச்சாரம்
துளுவர்கள், அலியசந்தனா என்று அழைக்கப்படும் ஒரு தாய்வழி உறவு முறையைப் பின்பற்றுகிறார்கள். இதில் பரம்பரை மாமா முதல் மருமகன் வரை உள்ளது. பிராமணர்கள்  மற்றும் விசுவகர்மாக்கள் தவிர.  மற்ற தனித்துவமான அம்சங்களில் யக்சகானம், பூட்டா கோலா, நாகரதானே  ஆதி கலெஞ்சம் மற்றும் கம்பளா ஆகிய சடங்குகளும் அடங்கும்.  

துளுவப் புத்தாண்டு பிசு பர்பா என்று அழைக்கப்படுகிறது. இது வைசாக்கி, விஷு மற்றும் தாய்லாந்தின் புத்தாண்டு போன்றவைகள் கொண்டாடப்படும் அதே நாளில் வருகிறது.  

துளுவ பதனங்கள் துளு மொழியில் நெருங்கிய தொடர்புடைய பல பாடும் மரபுகளின் ஒரு பகுதியாகும். அவை துளு பழங்குடியினரின் பரிணாம வளர்ச்சியையும் துளு கலாச்சாரத்தையும் விவரிக்கும் சந்தர்ப்பங்களில் பாடல்கள் பாடப்படுகின்றன. 

## துளுநாட்டுக்கு கோரிக்கை
இந்தியா சுதந்திரத்திலிருந்து, மாநிலங்களின் மறுசீரமைப்பைத் தொடர்ந்து, துளுக்கள் துளுவுக்கு தேசிய மொழி அந்தஸ்தைக் கோருகின்றனர்.  அவர்களின் மொழி மற்றும் தனித்துவமான கலாச்சாரத்தின் அடிப்படையில் துளு நாடு (துளுவர்களின் நிலம்) என்று அழைக்கப்படும் ஒரு தனி மாநிலத்தை கோருகின்றனர். சிறிது காலம் ஓரளவு அடங்கியிருந்தாலும், சமீபத்திய ஆண்டுகளில் இந்த தேவை வலுவடைந்துள்ளது. துளு ராச்சிய கொரட்டா சமிதி போன்ற பல அமைப்புகள் துளுவர்களின் காரணத்தை எடுத்துக் கொண்டுள்ளன. மேலும் அவர்களின் கோரிக்கைகளுக்கு குரல் கொடுப்பதற்காக துளு நாடு நகரங்களில் (மங்களூர் மற்றும் உடுப்பி போன்றவை) அடிக்கடி கூட்டங்களும் ஆர்ப்பாட்டங்களும் நடத்தப்படுகின்றன.    

## மேலும் காண்க

* மங்களூர் சமையல்
* உடுப்பி சமையல் 
* துளு மொழி 
* கர்நாடக இனக்குழுக்கள் 

## குறிப்புகள்

## வெளி இணைப்புகள்

பகுப்பு:துளு மக்கள்
பகுப்பு:துளு
அஞ்சல் (கொல்லம் மாவட்டம்)

**அஞ்சல்** (*Anchal*) என்பது இந்தியாவின் கேரளத்தின், கொல்லம் மாவட்டத்தின் மையத்தில் அமைந்துள்ள ஒரு நகரமாகும் , இது தேசிய நெடுஞ்சாலை 744 மற்றும் முதன்மை மைய சாலை ஆகியவற்றிற்கு இடையில் அமைந்துள்ளது. இங்கு மாதத்திற்கு இருமுறை நடக்கும் கால்நடைச் சந்தை மிகப் பிரபலமானது

## சொற்பிறப்பியல்
இப்பகுதி அஞ்சல் என்ற பெயர் பெற்றது குறித்து பல்வேறு பழங்கதைகள்  உள்ளன. அவற்றில் ஒன்று என்னவென்றால் இப்பகுதியில் ஐந்து  ஆல மரங்கள் இருந்தனவென்றும் அதனால் அஞ்சு-ஆல் என்று பெயர் பெற்றதாகவும் அதன் மருவுதான் அஞ்சல் என்பது என்று கூறப்படுகிறது.

## போக்குவரத்து
thumb|165x165px| கொல்லம் சந்தி தொடருந்து நிலையம்
அருகிலுள்ள தொடருந்து நிலையங்கள் புனலூர் தொடருந்து நிலையம் மற்றும் கொல்லம் சந்திப்பு தொடருந்து நிலையம் ஆகியவை முறையே 14 கி.மீ மற்றும் 39 கி.மீ தூரத்தில் அமைந்துள்ளன. கொல்லம் சந்திப்பு தொடருந்து நிலையமானது  பரப்பளவில் கேரளத்தின் இரண்டாவது பெரிய  நிலையமாகும், மேலும் இது பழமையான நிலையங்களில் ஒன்றாகும்.  அருகிலுள்ள சர்வதேச வானூர்தி நிலையம்  55 கி.மீ தொலைவில் அமைந்துள்ள திருவனந்தபுரம் பன்னாட்டு வானூர்தி நிலையம் ஆகும்.  இது கேரள மாநிலத்தின் முக்கிய சர்வதேச வானூர்தி நிலையமாகும்,  இங்கு தேசிய மற்றும் சர்வதேச விமானங்கள் வந்து செல்கின்றன. அஞ்சல் தேசிய நெடுஞ்சாலை 744 மற்றும் பிரதான மத்திய சாலை ஆகியவற்றுக்கு இடையே அமைந்துள்ளது. கொல்லம் மாவட்டத்தில் அஞ்சல் மற்றும் பிற கிராமங்களுக்கு இடையே பல பேருந்து சேவைகளும் இயக்கப்படுகின்றன.

## மக்கள் வகைப்பாடு
2011 ஆம் ஆண்டய இந்திய மக்கள் தொகை கணக்கெடுப்பின்படி, அன்சலின் மக்கள் தொகை 33,088 ஆகும், இதில் 15,732 ஆண்கள் மற்றும் 17,356 பெண்கள். கல்வியறிவு விகிதம் 95%, ஆண்களில் 96.7% பேரும், பெண்கள் கல்வியறிவு 93.49% பேரும் கல்வியறிவு பெற்றுள்ளனர்.  வேலைவாய்ப்பு பெற்றவர்கள் 11,960 பேர் ஆவர். இவர்களில் 71% ஆண்கள் 29% பெண்கள் ஆவர்.  
## விழாக்கள்
அன்சலிலி உள்ள பகவதி அம்மன் கோயில் முடி திருவிழாவானது மாமாங்கத்துக்கு (12 ஆண்டுகளுக்கு ஒருமுறை) ஒருமுறை நடக்ககூடியது.

## குறிப்பிடத்தக்க நபர்கள்
* ரெசுல் பூக்குட்டி

## மேற்கோள்கள்

பகுப்பு:Coordinates on Wikidata
பகுப்பு:Pages using deprecated image syntax
பகுப்பு:கொல்லம் மாவட்டத்தில் உள்ள ஊர்களும் நகரங்களும்
அட்வெஞ்சர் ஜோன், கொல்லம்

**அட்வெஞ்சர் ஜோன்** (Adventure Zone) என்பது கேரள மாநிலத்தின்  கொல்லம் மாவட்டத்தில்  அமைந்துள்ள ஒரு இயற்கை சாகச பூங்காவாகும். இங்கு இயற்கை நடைபயிற்சி, சரிவு பாதை சாகசம், மலையில் இருசக்கர ஊர்தி பயண சாகசம், மலை ஏற்றம், கயிற்று மலை ஏற்றம்,  ஆற்றை நீந்திக் கடக்கும் சாகசம் போன்ற இளம் வயதினருக்கான கேளிக்கையான சாகச விளையாட்டுகள் உள்ளன.    

## குறிப்புகள்

பகுப்பு:கொல்லம் மாவட்டத்திலுள்ள சுற்றுலாத் தலங்கள்
கோட்டுக்கல் குகைக்கோயில்

thumb| கோட்டுக்கல் குகைக் கோயில்
**கோட்டுக்கல் குகைக் கோயில்** (*Kottukal cave temple*) மலையாளத்தில் கல்ட்ரிகோவில் என்றும் அழைக்கப்படுவது குடவரைக் கட்டிடக்கலைக்கு உள்ள ஒரு பழமையான மாதிரி ஆகும், இது பொ.ச. 6 மற்றும் 8 ஆம் நூற்றாண்டுகளுக்கு இடையில் அமைக்கபட்டது. இந்த குடவரையானது தென்னிந்தியாவின், கேரளத்தின் கொல்லம் மாவட்டத்தின், அன்சலுக்கு அருகிலுள்ள கோட்டுக்கால் என்ற கிராமத்தில் அமைந்துள்ளது. கோட்டுக்கால் (அதாவது கோத்தியா கல்லு- செதுக்கப்பட்ட பாறை) என்பது பாறையில்  வெட்டப்பட்ட சன்னதியைக் குறிக்கும். இங்கு சமமற்ற அளவிலான இரண்டு குகைகள் உள்ளன, இவை இரண்டும் கிழக்கு நோக்கியவையாக உள்ளன இரண்டுக்கும் இடையே முதன்மை தெய்வமான பிள்ளையார் சிற்பம் உள்ளது.  சிறிய குகையில் அனுமனின் சிலை உள்ளது, பெரி குகையில் ஒரு நந்தி (காளை) சிலை உள்ளது.  சிவலிங்க வடிவத்தில் ஒரு தெய்வமும் உள்ளது.  

உள்ளூர் நாட்டார் நம்பிக்கைகளின்படி, நந்தி உள்ளிட்ட சிவ அவதாரங்களால் இந்தப் பகுதிக்கு பெரிய பாறை கொண்டு வரப்பட்டது. அதற்கு அருகில் உள்ள மற்றொரு சிறிய பாறையானது 'சும்மாடு பறை' என்று அழைக்கப்படுகிறது. அதாவது பெரிய பாறையை தலையில் வைக்ககும்போது அது தலையில் உறுத்தாமல் இருப்பதற்காக வைக்கப்படும் சும்மாடு என நம்பப்படுகிறது. வரலாற்றாசிரியர்கள் இதன் காலத்தை கி.பி. 7 ஆம் நூற்றாண்டு என கணித்துள்ளனர். இதன் அருகில் உள்ள சடையமங்கலத்தை ஆண்ட நெடில பராந்தக நெடுச்சடையன் என்பவன் இந்த பாறையில் குகையை குடைந்து கோயிலாக்கினான் என்று கருதுகின்றனர். இது இப்போது பரந்த அளவிலான நெல் வயல்களின் மையத்தில் அமைந்துள்ளது. இங்கு நாள் வழிபாட்டு சடங்குகள் திருவிதாங்கூர் தேவஸ்வம் வாரியத்தினால் செய்யப்படுகின்றது. இப்பகுதியில் நிலவும் அமைதியான சூழல் பயணிகளை ஈர்க்கிறது. இந்த இடத்தை கொல்லத்திலிருந்து 45 கிலோமீட்டர் தொலைவு பயணித்து அடையலாம்.    

## குறிப்புகள்

பகுப்பு:கொல்லம் மாவட்டத்திலுள்ள இந்துக் கோயில்கள்
பகுப்பு:கொல்லம் மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள குகைகள்
பகுப்பு:இந்தியக் குடைவரைக் கோயில்கள்
பகுப்பு:ஏழாம் நூற்றாண்டு இந்துக் கோயில்கள்
கேரள மாநகராட்சிகளின் பட்டியல்

கேரள மாநகராட்சிகள் என்பது இந்தியாவின் மாநிலமான கேரளத்தில் உள்ளாட்சி அமைப்புகளாக மாநகராட்சிகள் செயல்படுகின்றன. மாவட்டத் தலைநகரங்கள் மற்றும் முக்கிய நகரங்களில் மக்கள் தொகைக்கேற்ப மாநகராட்சிகள் அமைக்கப்பெற்றுள்ளன. கேரளாவில் ஆறு மாநகராட்சிகள் தற்போது உள்ளது. இவற்றுள் கடைசியாக உருவாக்கப்பட்ட மாநகராட்சி **கண்ணூர் மாநகராட்சி** ஆகும். இம் மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த மாநகராட்சி மன்ற உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது.

## மாநகராட்சிகள்
கேரளத்தில்ல் ஆறு மாநகராட்சிகள் உள்ளன: தெற்கு கேரளத்தில் 2, நடு கேரளத்தில் 2, வடக்கு கேரளத்தில் 2.

## மேற்கோள்கள்

பகுப்பு:கேரள மாநகராட்சிகள்
ரமேஷ் சென்னிதலா

**ரமேஷ் சென்னிதலா** (, பிறப்பு: மே 25 1956) என்பவர் இந்திய தேசிய காங்கிரசுவைச் சேர்ந்த கேரளா அரசியல்வாதி ஆவார். தற்போது இவர் கேரளாவின் எதிர்க்கட்சித் தலைவர் ஆவார். மேலும் இவர் ஹரிப்பாடு சட்டமன்றத் தொகுதியிலிருந்து இரு முறை  சட்டமன்ற உறுப்பினராக தேர்வு செய்யப்பட்டார். இவர் கேரளா மாநிலத்தில் இளம் வயதில் (29 வயது) அமைச்சர் ஆனவர். இவரின் சொந்த ஊர் மாவேலிக்கரா ஆகும். மாவேலிக்கரா மக்களவைத் தொகுதியில் இருந்து  ஒரு முறையும் கோட்டயம் மக்களவைத் தொகுதியில் இருந்து மூன்று முறையும் என  
இவர் நான்கு முறை நாடாளுமன்ற உறுப்பினராக இருந்துள்ளார். மேலும் இவர் கேரளா முன்னாள்
முதல்வர்கள் கே. கருணாகரன் மற்றும் உம்மன் சாண்டி அமைச்சரை அவையில் அமைச்சராக இருந்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:1956 பிறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சார்ஜா துடுப்பாட்ட அரங்கம்

**சார்ஜா துடுப்பாட்ட அரங்கம்** (அரேபிய மொழி: لشارقة جمعية ملعب الكريكيت) என்பது ஐக்கிய அரபு அமீரகத்தின் சார்ஜாவில் உள்ள துடுப்பாட்ட அரங்கமாகும். 19 பிப்ரவரி 2018 வரை 236 ஒருநாள் போட்டிகளுடன் ஒரு இடத்தில் நடத்தப்பட்ட அதிக எண்ணிக்கையிலான ஒருநாள் போட்டிகள் என்ற சாதனையைப் படைத்துள்ளது. இது முதலில் 1980களின் முற்பகுதியில் கட்டப்பட்டது மற்றும் பல ஆண்டுகளாக மிகவும் மேம்படுத்தப்பட்டுள்ளது.  இது ஏப்ரல் 1984 இல் ஆசிய கோப்பையில் தனது முதல் பன்னாட்டுப் போட்டிகளை நடத்தியது  

## மேற்கோள்கள்

பகுப்பு:ஐக்கிய அரபு அமீரகத்தில் விளையாட்டு
பகுப்பு:ஐக்கிய அரபு அமீரகத்தில் துடுப்பாட்டத் திடல்கள்
செந்தூருணி காட்டுயிர் உய்விடம்

**செந்தூருணி வனவிலங்கு சரணாலயம்** (*Shendurney Wildlife Sanctuary*) என்பது இந்தியாவின் மேற்குத் தொடர்ச்சி மலையில் உள்ள பாதுகாக்கப்பட்ட வனப் பகுதியாகும். இது கேரளத்தின் கொல்லம் மாவட்டத்தில்  அமைந்துள்ளது. இது அகத்தியமலை உயிர்க்கோள காப்பபகத்தின் கட்டுப்பாட்டின் கீழ் வருகிறது.      பரப்பளவு கொண்ட இந்த சரணாலயமானது 1984 ஆகத்து 25, அன்று நிறுவப்பட்டது. இந்த சரணாலயத்தின் பெயரானது  இப்பகுதிக்குதியைச் சேர்ந்த மரமான ( குளுட்டா திருவிதாங்கிகா ) செந்தூரினியின் பெயரைக்கொண்டு இடப்பட்டது. இந்த சரணாலயம் கிட்டத்தட்ட 18.69 சதுர கி.மீ பரப்பளவுள்ள ஒரு செயற்கை ஏரியைக் கொண்டுள்ளது. மேலும் தேன்மலா அணையின் நீர்த்தேக்கப்பகுதியாலும் சூழப்பட்டுள்ளது. செந்தூரணி வனவிலங்கு சரணாலயம் தாவர பன்முகத்தன்மையின் சொர்க பூமியாகும். இந்த சரணாலயத்தில் 150 க்கும் மேற்பட்ட தாவரக் குடும்பங்களைச் சேர்ந்த சுமார் 1257 வகையான பூச்செடிகள் பதிவாகியுள்ளன, அவற்றில் 309 இனங்கள் மேற்குத் தொடர்ச்சி மலைகளைச் சேர்ந்தவை. வலசைவரக்கூடிய, உள்ளூர் மற்றும் அருகிய இன பறவைகள் உட்பட 267 இனங்களைச் சேர்ந்த பறவைகள் இங்கு பதிவாகியுள்ளன.

இந்த சரணாயத்துக்கு உட்பட்ட காடுகளானது வெப்பமண்டல பசுமைமாறா காடுகள் மற்றும் அரை பசுமைமாறா காடுகளை முதன்மையாக கொண்டுள்ளது. இது மிகவும் ஆபத்துக்கு உள்ளான உயிரினமான சோலைமந்திகளின் இருப்பிடமாகவும் உள்ளது.  இரவாடி பறவையான பெரிய காது பக்கி பறவையானது முதல் முறையாக கேரளத்தின் கொல்லத்தில் உள்ள செந்தூரணி வனவிலங்கு சரணாலயத்தில் காண்டறியப்பட்டது. முன்னதாக, இது 1995 மே  இல் தமிழ்நாட்டின் சிறுவாணி மலை அடிவாரத்தில் இருப்பது பதிவு செய்யப்பட்டது.

இந்தியாவின் முதல் சுற்றுச்சூழல் சுற்றுலாத் திட்டமான தென்மலா சுற்றுச்சூழல் சுற்றுலா திட்டமானது செந்தூருணி வனவிலங்கு சரணாலயத்தையும், அதைச் சுற்றியும் வடிவமைக்கப்பட்டுள்ளது.

செந்தூரணி சரணாலயத்தின் மற்றொரு முக்கியமான அம்சம் என்னவென்றால், இங்கு சந்தன மரங்களே இல்லை. 

## குறிப்புகள்

பகுப்பு:கொல்லம் மாவட்டத்திலுள்ள சுற்றுலாத் தலங்கள்
பகுப்பு:Coordinates on Wikidata
பகுப்பு:கேரளத்தில் உள்ள காட்டுயிர் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
மழவராய பண்டாரத்தார்

புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது.

இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி  350 ரூபாய் 15 அணா 7 பைசா ஆகும். அப்பொழுது ஜமீன்தாராக இருந்தவர் ராஜஸ்ரீ அப்புசாமி மழவராய பண்டாரத்தார் ஆவார். இப்போது ஜமீன் குடும்பங்களை சேர்ந்த சிலர் புனல்வாசல் பகுதியில் உள்ள வடக்கிக்காட்டில் வாழ்ந்து வருகின்றனர்.

## மேற்கோள்கள்
பகுப்பு:தஞ்சாவூர் மாவட்டம்
பகுப்பு:ஜமீன்கள்
லக்மே அழகுசாதன பொருட்கள்

**லக்மே** *(akmé )* என்பது ஒரு இந்திய அழகுசாதனபொருளாகும். இது இந்துஸ்தான் யூனிலீவர் நிறுவனத்திற்கு சொந்தமானது. கரீனா கபூர் மற்றும் அனன்யா பாண்டே இதன் விளம்பரத் தூதராக இருந்ததால், இந்தியாவில் அழகுசாதனப் பொருட்களில் இது  முதலிடத்தைப் பிடித்தது.    

டாட்டா எண்ணெய் ஆலைகளின் (டாம்கோ) 100% துணை நிறுவனமாக லக்மே தொடங்கியது. இது பிரஞ்சு ஆப்பெராவான லக்மாவின் பெயரிடப்பட்டது. இது இந்துக்கடவுள் லட்சுமியின் (செல்வத்தின் தெய்வம்) பிரெஞ்சு வடிவமாகும். அவர் அழகுக்காக புகழ்பெற்றவர். லக்மே 1952 ஆம் ஆண்டில் பிரபலமாகத் தொடங்கப்பட்டது. அன்றைய பிரதமர் ஜவகர்லால் நேரு இந்திய பெண்கள் அழகு சாதனப் பொருட்களுக்காக விலைமதிப்பற்ற அந்நிய செலாவணியை செலவழிப்பதாக கவலை கொண்டிருந்ததோடு, அவற்றை இந்தியாவில் தயாரிக்க தனிப்பட்ட முறையில் ஜே.ஆர்.டி டாட்டாவை கேட்டுக்கொண்டார். சிமோன் டாடா நிறுவனத்தில் இயக்குநராக சேர்ந்து தலைவராக ஆனார். 1996 ஆம் ஆண்டில், டாட்டா லக்மே லீவரில் உள்ள பங்குகளை இந்துஸ்தான் யூனிலீவர் நிறுவனத்திற்கு ரூ .200 கோடிக்கு விற்றது  (45 மில்லியன் அமெரிக்க டாலர்). 

2012 இல் பொருட்களுக்கான நம்பிக்கை என்ற அறிக்கையில், இது இந்தியாவின் மிகவும் நம்பகமான பொருட்களில் 104 வது இடத்தைப் பிடித்தது. அடுத்த ஆண்டு இது பட்டியலில் 71 வது இடத்தைப் பிடித்தது. 2014 ஆம் ஆண்டில், இந்தியாவின் 36 வது இடத்தைப் பிடித்தது.  இந்நிறுவனம், மும்பையில் ஆண்டுக்கு இருமுறை நடைபெறும் நிகழ்வான *லக்மே பேஷன் வீக்* என்பதின் தலைமை விளம்பதாரர் .

## குறிப்புகள்

பகுப்பு:மும்பையைத் தளமாக கொண்ட நிறுவனங்கள்